Jes 53: 5 Maar Hy is ter wille van ons oortredinge deurboor, ter wille van ons ongeregtighede is Hy verbrysel; die straf wat vir ons die vrede aanbring, was op Hom, en deur sy wonde het daar vir ons genesing gekom.
God weet wie is die wat aan Hom behoort. Kom ons sê daar is hierdie koning van 'n land, en hy maak 'n wet wat sê, as sy onderdane gevang word dat hulle steel dan moet hulle met 'n sambok geslaan word!
Sou die koning sy kind oorsien dan sal sy ander onderdane sekerlik die koning as onregverdig bestempel! Nou sê die koning neem my en bind my teen 'n boom vas, dan slaan julle my met die sambok!
Sekerlik sal almal te hore kom van die koning se liefde vir sy kind en ook hoe regverdig hy opgetree het!
Is Hy nie 'n regverdige Koning nie? Is Hy nie 'n liefdevolle Vader nie? Watter een van ons sal nie ons kinders se straf vat nie? Hy is 'n beter Vader as wat ons ooit sal kan wees!